section_heading: Životopis
paragraph_text: Judge je pohađao fakultet u Oregonu s nogometnom stipendijom kao igrač u Pacific Ten Conference. Jedna od prvih uloga bila mu je 1990. godine u seriji "MacGyver" s Richardom Deanom Andersonom. Njegova najpoznatija uloga vjerojatno je ona Teal'ca u seriji "Zvjezdana vrata SG-1", a u istoj je seriji režirao nekoliko epizoda. Posuđivao je glas u nekim crtanim filmovima i videoigrama, uključujući glas Magneta u animiranoj seriji "X-Men" te Zodaka u "He-Man and the Masters of the Universe".